Market Timing P.M. – บล.กสิกรไทย
Support : 1714, 1700 Resistance : 1730, 1740-1745 SET เ …
26 ก.ค. 2562

Support : 1714, 1700
Resistance : 1730, 1740-1745
SET เคลื่อนไหวอยู่ระหว่าง 1715-1730 ขณะที่ ปิดตลาดในช่วงเช้าอยู่ที่ระดับ 1720.04 จุดลดลง 10.86 จุด หรือ -0.63% ด้วยมูลค่าการซื้อขายรวม 3.04 หมื่นล้านบาท
เช้านี้ SET ถอยตัวมากกว่าคาด หลุดระดับแนวรองรับบริเวณ 1720 เข้าหาแนวรองรับบริเวณ 1715 ก่อนเด้งตัววกกลับขึ้นมาได้บ้าง ขณะที่ด้านสัญญาณของ RSI ระดับชั่วโมง ถดถอยตัวลงมาแถวโซนต่ำ ก่อนเด้งตัวขึ้นได้บ้าง มีโอกาสที่จะสร้างรูปแบบคล้ายรอบก่อนหน้า และมีโอกาสที่จะเห็นการเด้งตัวขึ้นต่อ โดยมีระดับแนวต้านที่บริเวณ 1730 และ 1745-1740 ขณะที่ด้านแนวรองรับอยู่ที่บริเวณ 1714 หากผิดคาด หลุดระดับแนวรองรับดังกล่าว จะเปิด Downside ขึ้น เสี่ยงที่จะเกิดการถดถอยตัวลงเข้าหาแนวรองรับถัดไปที่บริเวณ 1700
TSE ระดับวัน หลังจากที่ราคาได้ยกตัวขึ้นมาทำจุดสูงบริเวณ 3.1 ก็ได้มีการอ่อนตัวลงมาสร้างฐานสามเหลียมเหนือ 2.76 โดยล่าสุด ราคายกตัวขึ้นข้ามผ่านขอบบนของสามเหลี่ยม พร้อมด้วย vol ที่เพิ่มสูงขึ้น ด้านสัญญาณของ MACD เริ่มโค้งเข้าหา Signal line ในแดนบวก และมีโอกาสที่จะข้ามผ่านเพื่อสร้างสัญญาณบวกขึ้น สร้างโอกาสที่ราคาจะยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 3.1 และ 3.24 ขณะที่ใช้การถดอยตัวหลุด 2.88 เป็น stop loss